работно време или други фактори, които се определят в зависимост от националните специфики, не е сравнима с тази на ръководителя на структурата.
 „Член на кооперация на производители“ е лице, което заема дадено работно място в качеството си на самостоятелно заето лице в рамките на структура, организирана под формата на кооперация, в която всеки от членовете участва на равни начала с останалите членове във вземането на решения относно организацията на производството, продажбите и/или други дейности, инвестициите и разпределянето на приходите между членовете.
 Отнасянето на лицата към разбивките на теми „Занятие“, „Индустрия“ и „Статут на трудова заетост“ се основава на едно и също работно място. Лицата с повече от едно работно място се отнасят към даден статут на трудова заетост въз основа на основното си работно място, което се определя в зависимост от:
 —
 времето, прекарано на работното място, или ако то не е известно,
 —
 получения доход.
 Лицата на възраст 15 или повече години, които са работили (т.е. чийто „Статут на настояща дейност — CAS“ е бил „Наети лица“ (CAS.L. и CAS.H.1.1)) през референтната седмица, се класират само в една от категориите от SIE.1. до SIE.5. в зависимост от техния статут на трудова заетост.
 Лица на възраст под 15 години, както и лица на възраст 15 или повече години, които са били:
 —
 безработни през референтната седмица („Статут на настояща дейност“ — „Безработни“ (CAS.L.1.2. и CAS.H. 1.2)) или които са били
 —
 извън работната сила („Статут на настояща дейност“ — „Извън работната сила“ (CAS.L.2. и CAS.H.2.)), се класират в категория „Не се прилага“ (SIE.6.).
 Статут на трудова заетост
 SIE.
 0.
 Общо
 0.
 1.
 Наети лица
 1.
 2.
 Работодатели
 2.
 3.
 Работещи за собствена сметка лица
 3.
 4.
 Други наети лица
 4.
 5.
 Не е посочено
 5.
 6.
 Не се прилага
 6.
 С разбивката „Статут на трудова заетост“ се цели групировка на крайните или междинните сборове, отнасящи се до лицата.
 Тема: Образователно ниво
 Образователното ниво се отнася до най-високото успешно завършено ниво в образователната система на държавата, в която лицето е получило образованието си. Взема се предвид всяко образование, водещо до завършването на определено ниво, дори ако то е предоставено извън училища и университети.
 Лицата на възраст 15 или повече години се класират само в една категория в диапазона от EDU.1. до EDU.10. в зависимост от образователното си ниво (най-високо завършено ниво). Лицата под 15-годишна възраст се класират в категория „Не се прилага“ (EDU.11.).
 EDU.1. се отнася за лицата, които не са завършили успешно ниво 1 по ISCED. Това включва лицата, които: никога не са участвали в образователна програма; са участвали в програми за образование в ранна детска възраст (определено като ниво 0 по ISCED в класификацията на образователните програми); или са участвали в програми в началния етап на основното образование, но не са завършили успешно ниво 1 по ISCED.
 В случай че наименованията на категориите по класификацията ISCED в сила към 1 януари 2021 г. се различават от изброените в категории EDU.2. — EDU.9., се използват наименованията по класификацията ISCED в сила към 1 януари 2021 г.
 Образователно ниво (най-високо завършено